Si Palui: Mahambin Butah
BUJUR kehidupan pas-pasan, tapi Palui rajin haja mambaca berita koran kesayangan urang Banua ini. Karana inya tahu wan perkembangan keadaan,
BUJUR kehidupan pas-pasan, tapi Palui rajin haja mambaca berita koran kesayangan urang Banua ini. Karana inya tahu wan perkembangan keadaan, malain pada urang bahanu kalakuannya.
”Aku umanya ai handak manukar butah ka pasar," ujar Palui ka bini.
‘Gasan apa,Pian? Itu butah, biasanya buhan dangsanak di gunung nang mambawa turun ka kuta bila hari pasar,” jawab bini Palui.
“Bujur haja jar ikam itu?” sahut Palui.
“Adakah duitnya pian manukar butah?” jar nang bini manakuni.
‘Aku hutangikah dahulu, kena bayarilah,” jawab Palui lakas ka pasar manukar butah.Sampai di pasar si Palui batamuan Julak Imur nang manjual butah.
”Barapa sabuting julak butah ini?” takun Palui.
‘Tagantung Lui ai. Bila ganal wan kualitasnya baik larang. Bila halus wan kualitasnya biasa haja, tamurah harga butahnya,” jar julak bisa banar sidin manarangakan harga jualan.
“Nang panyadang haja julak lah. Aku manukar dua buting, gasan bini sabuting, gasanku saurang sabuting,” sahut Plaui sambil maunjuk duit saratus ribu ka julak Imur.
“Kita akadkanlah, aku jual dua buting butah harganya saratus ribu rupiah,” jar julak baakad.
tgl_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn